ที่พักเป็นวิลล่าหลังใหญ่ที่สวยงามมาก ตกแต่งหรูหราดูใหม่, สะอาด และน่าอยู่มาก สามารถมองเห็นวิวทะเลสาปซูริคไกล ๆ ได้จากหน้าต่าง เดินทางสะดวกสบายด้วยรถรางสาย 6 อยู่ห่างจากสถานีรถไฟหลักประมาณ 17 นาที พวกเราทั้งหมด 10 คน ได้เข้าพักในห้องพักรวม 6 ห้อง มีห้องน้ำและห้องสุขาหลายห้องแยกส่วนเพียงพอสำหรับการใช้งาน ห้องครัวมีอุปกรณ์ครบ มีเตาอบใช้แทนไมโครเวฟเพราะ Judy คิดว่าไม่โครเวฟไม่ดีต่อสุขภาพ อาหารเช้าเป็นครัวซองต์และขนมปังหลากหลายชนิด อบร้อน ๆ ออกจากเตาอบอร่อยดี มีเครื่องชงการแฟพร้อมกาแฟสดเพียงพอให้ชงดื่มได้ตลอด ในตู้เย็นมีน้ำผลไม้, นมสด และโยเกิร์ตมาเติมให้อยู่เรื่อย ๆ มีไข่ไก่ให้ 2 แพ็คด้วย ทั้งหมดนี้ราคาไม่แพงเลยคุ้มค่ากับเงินที่จ่ายไปมาก Judy ให้การต้อนรับพวกเราอย่างอบอุ่นเป็นกันเอง ยังให้คำแนะนำเกี่ยวกับสถานที่ท่องเที่ยวต่าง ๆ ให้พวกเราด้วย. ตอนเช้าวันที่เราจะเดินทางกลับ Judy มาทำอาหารเช้าให้พวกเราด้วยตัวของเธอเอง มีไข่อีสเตอร์และสตอเบอรี่สดอร่อยจัดวางอย่างสวยงามบนโต๊ะอาหารด้วย พวกเราประทับใจมาก ขอบคุณ Judy ที่ดูแลพวกเราเป็นอย่างดีตลอดเวลาที่เราพักอยู่ที่นี่ แนะนำเป็นอย่างยิ่งสำหรับการเข้าพักที่นี่ค่ะ